钦定古今图书集成/明伦汇编/闺媛典/第269卷 > 皇清二 > 王引顼妇郭氏
## 钦定古今图书集成/明伦汇编/闺媛典/第269卷 > 皇清二 > 王引顼妇郭氏

按《雄县志》：“郭氏，光禄卿存谦之幼女，文安廪生王引顼妻。顼棘试罢归，疾卒。氏年二十三，立嗣子辅，黾勉就学，艰苦备至，俾完婚娶，竟去归本。”

宗氏益伤感。崇祯戊寅，文安城陷，翁及两叔伯引璋、引茂皆遇害。氏方依母避难，闻变惊悼，即驰归，收暴露遗骸，棺敛埋葬。时引茂有子方数月，自乱兵中乳母携出，族人利其有，咸云非是。氏立认之，始得续王氏后。氏抚为己子，娶妻纪氏，方一岁，夫妻并死，氏益悲悼，更立嗣孙，又为之娶妻生子。顺治丙戌，奉

旨“旌表。”